ધન લઈને કરવામાં આવેલી સેવા સાવ સામાન્ય ગણાય છે. તેનાથી મનુષ્યોની કેટલીક સમસ્યાઓ થોડાક સમય માટે સરળ થઈ જાય છે. કોઈકના શરીરસુખ માટે કરવામાં આવેલી સેવા ૫ણ થોડાક સમય સુધી જ દુઃખ દૂર કરે છે. તન અને ધનની સેવા ન કરવી જોઈએ. એ સેવાનું કોઈ મોટું પ્રયોજન નથી. આ પ્રકારની સેવા તો ઉદાર હૃદયવાળી વ્યક્તિઓ સમય સમય ૫ર કરતી જ રહેશે. જયાં સુધી કોઈ વ્યક્તિનો જીવનક્રમ નહીં સુધરે ત્યાં સુધી આ તન અને ધનની મદદથી તેનું કામ નહીં ચાલે. આજે તો સર્વત્ર અશાંતિ, કલેશ અને પીડાનું સામ્રાજય છવાયેલું છે, તેનું કારણ ધન કે તનનાં સુખોનો અભાવ નથી.